
   REPUBLIKA HRVATSKA
   BRODSKO-POSAVSKA ŽUPANIJA 

   UPRAVNI ODJEL ZA GRADITELJSTVO,  

   INFRASTRUKTURU I ZAŠTITU OKOLIŠA 
Petra Krešimira IV. br. 1, 35 000 Slavonski Brod

tel: 035/443-126;   fax: 035/404-190

e-mail: komgosp@bpz.hr

KLASA: UP/I 352-02/22-01/08

URBROJ: 2178-03-02/5-22-03

Slavonski Brod,  28. rujna  2022. godine
Upravni odjel za graditeljstvo, infrastrukturu i zaštitu okoliša, Brodsko-posavska županija, OIB 27400987949,  temeljem članka 30. stavak 4. i 6., vezano uz članak 29. stavak 2. Zakona o zaštiti prirode („Narodne novine“,  br. 80/13, 15/18, 14/19 i 127/19),  povodom zahtjeva nositelja zahvata HEP - Operater distribucijskog sustava d.o.o.,  Elektra Slavonski Brod, OIB 46830600751, Petra Krešimira IV. br. 11, 35000 Slavonski Brod, za provedbom  postupka Prethodne ocjene prihvatljivosti za ekološku mrežu  zahvata izgradnje poslovno skladišne zgrade na kčbr. 542/1 k.o. Ruščica,  nakon provedenog postupka, donosi

R   J   E   Š   E   NJ   E

1. Namjeravani  zahvat:  „Izgradnja  poslovno skladišne zgrade na kčbr. 542/1 k.o. Ruščica, na području Općine Klakar“,  Brodsko-posavska  županija, nositelja  zahvata HEP – Operater distribucijskog sustava d.o.o., Elektra  Slavonski  Brod  iz  Slavonskog  Broda,  Petra  Krešimira  IV.  br. 11,  prihvatljiv  je  za  ekološku  mrežu.
      2.     Ovo Rješenje izdaje se na rok od četiri godine.
      3.    Ovo Rješenje objavljuje  se  na  internetskim  stranicama Brodsko-posavske županije.

O  b  r  a  z  l  o  ž  e  nj  e

Brodsko-posavska županija, Upravni odjel za graditeljstvo, infrastrukturu i zaštitu okoliša, je zaprimio dana 20. srpnja  2022. god., zahtjev nositelja zahvata HEP-ODS d.o.o., Elektra Slavonski Brod iz Slavonskog Broda, Petra Krešimira IV. br. 11, za provedbu postupka Prethodne ocjene prihvatljivosti za ekološku mrežu za zahvat  izgradnje poslovno skladišne zgrade na kčbr. 542/1  k.o. Ruščica, na području Općine Klakar. Zahtjev je u skladu s  odredbama članka 30. stavka 2. Zakona o zaštiti prirode,  te je uz zahtjev dostavljeno Idejno rješenje (oznaka:ID-160522, koje je izradio Biro Ulični d.o.o. iz Slavonskog Broda, u prosincu 2021. god.). 

Upravni odjel  je  sukladno članku 30. stavak 3. Zakona o zaštiti prirode, dopisom (KLASA:UP/I 352-02/22-01/08, URBROJ:2178-03-02/5-22-02, od 20. srpnja 2022. god.), zatražio prethodno mišljenje Ministarstva gospodarstva i održivog razvoja, Zavoda za zaštitu okoliša i prirode. Ministarstvo, Zavod za zaštitu okoliša i prirode je dana 28. rujna 2022. god. (KLASA: 352-03/22-02/717, URBROJ: 517-12-2-3-22-2, od 26. rujna  2022. god.),  dostavio traženo mišljenje o utjecaju  planiranog predmetnog zahvata na ciljeve očuvanja i cjelovitost područja ekološke mreže.

U provedbi postupka, ovaj Upravni odjel je razmotrio predmetni zahtjev, priloženu dokumentaciju, podatke o ekološkoj mreži  (područja ekološke mreže, ciljne vrste i stanišne tipove) i zaprimljeno mišljenje Zavoda za zaštitu okoliša i prirode, te je utvrdio sljedeće.

Namjeravanim zahvatom je predviđena parcelacija i izgradnja poslovno-skladišnog kompleksa zgrada. Predmetnim zahvatom će doći do  cijepanja  kčbr. 542/1 na jugu i formiranje nove parcele (5 x 7m) za izgradnju nove trafostanice, te spajanje kčbr. 542/1 i dijela kčbr. 542/2 k.o. Ruščica i formiranje nove čestice za gradnju poslovno skladišnih zgrada. Površina nove čestice će biti 17.331,19 m2. Planirana zgrada će činiti kompleks od 5 građevinskih cjelina (zgrada), od kojih su 4 povezane u jednu građevinu zajedničkom nadstrešnicom. Kompleks se sastoji od: poslovne zgrade sa uredima i prostorima za montere, zgrade koja će biti skladište, radionica i garaža, zgrade koja je zatvoreno skladište, zgrade koja je zatvoreno i otvoreno skladište sa natkrivenim parkingom, zgrade koja je otvoreno natkriveno skladište i parking. Ukupna površina kompleksa zgrada je 6.849,66 m2. 
Za potrebe sanitarne vode poslovno-skladišnog kompleksa zgrada, biti će priključak na javnu vodoopskrbnu mrežu, preko vodonepropusnog vodomjernog okna, koje je locirano na slobodnom dijelu parcele. Priključak na javnu kanalizacijsku mrežu će se izvesti kao produženje postojeće mreže naselja Ruščica. Na lokaciji zahvata će se izvesti stanica za prepumpavanje odvodnih sanitarnih voda radi denivelacije javne kanalizacijske mreže u zoni priključenja. Na otvorenom skladištu bit će tankvane odgovarajućeg kapaciteta za smještaj transformatora ili bačvi sa uljem, a za odvodnju potencijalno zauljenih otpadnih voda, postaviti će se separator odgovarajućeg kapaciteta. Odvodnja čistih oborinskih (krovnih) voda i površinskih voda s prometnih površina, odvodit će se preko taložnika u prirodni recipijent (otvoreni kanal), kao i odvodnja obrađenih otpadnih voda, poslije tretmana u separatoru. Na zasebnoj parceli, neposredno uz predviđeni zahvat, planirana je nova trafostanica prema uvjetima distributera (nije predmet ovog zahvata). Na lokaciji je izveden zračni dalekovod 35 kW, koji je predviđen za uklanjanje i kabliranje mreže s priključenjem na novu trafostanicu (nije predmet ovog zahvata). Poslovno skladišni kompleks zgrada spojit će se na postojeću plinski mrežu. Uz rub parcele će se izvesti ograda visine do 1,8 m.
Planirani zahvat se nalazi unutar područja ekološke mreže temeljem Uredbe o ekološkoj mreži i nadležnostima javnih ustanova za upravljanje područjima ekološke mreže („Narodne novine“, br. 80/19): Područje očuvanja značajno za ptice (POP) HR1000005 Jelas polje. 
Prema bazi podataka pokrova i namjene korištenja zemljišta CORINE Land Cover (2018), na lokaciji planiranog zahvata, nalazi se kompleks kultiviranih parcela (CLC 242). Navedeno stanište pogodno je za ciljanu vrstu POP HR100005 Jelas polje, kao što je pjegava grmuša (Sylvia nisoria). Provedbom planiranog zahvata doći će do gubitka otprilike 1,7 ha pogodnog staništa za ciljanu vrstu pjegava grmuša, a uzimajući u obzir ukupnu zastupljenost (oko 103000 ha mozaičnih poljoprivrednih staništa, pašnjaka i poljoprivrednih zemljišta sa značajnim udjelom prirodne vegetacije), smatra se da provedba zahvata neće značajno utjecati na održavanje odnosno postizanje ciljeva očuvanja područja ekološke mreže POP HR100005 Jelas polje, propisanih Pravilnikom o ciljevima očuvanja i mjerama očuvanja ciljanih vrsta ptica u područjima ekološke mreže („Narodne novine“, br. 25/20 i 38/20).

Slijedom iznesenog  u provedenom postupku, analizom mogućih značajnih negativnih utjecaja predmetnog zahvata na ciljeve očuvanja i cjelovitost područja ekološke mreže, uvažavajući gore navedeno mišljenje Zavoda za zaštitu okoliša i prirode,  Prethodnom ocjenom prihvatljivosti za ekološku mrežu za namjeravani zahvat izgradnje poslovno skladišne zgrade na kčbr. 542/1 k.o. Ruščica, uz pridržavanje važećih propisa iz područja zaštite okoliša, voda i održivog gospodarenja otpadom, može se isključiti mogućnost značajnih negativnih utjecaja  na ciljeve očuvanja i cjelovitost područja ekološke mreže, te se smatra  da je zahvat prihvatljiv, pa je stoga riješeno kao u izreci. 

U skladu s navedenim,  za planirani predmetni zahvat nije potrebno provesti postupak Glavne ocjene za ekološku mrežu.

Točka 1. ovog Rješenja u skladu je s odredbom članka 30. stavak 4. Zakona o zaštiti prirode, kojom je propisano da ako nadležno tijelo isključi mogućnost značajnih negativnih utjecaja na ciljeve očuvanja i cjelovitost područja ekološke mreže, donosi rješenje da je zahvat prihvatljiv za ekološku mrežu.  
Točka 2. ovog Rješenja u skladu je s odredbom članka 43. stavak 1. Zakona o zaštiti prirode, kojom je propisano da se rješenje iz članka 30. stavak 4. istog Zakona,  izdaje na rok od četiri  godine.

Točka 3. ovog Rješenja u skladu je s odredbom članka 44. stavak 3. Zakona o zaštiti prirode, kojom je propisano da nadležno tijelo objavljuje rješenje iz članka 30. stavak 4. istog Zakona,  na internetskim stranicama, odnosno na internetskim stranicama Brodsko-posavske županije (www.bpz.hr).

Člankom 27.  stavak 2. Zakona o zaštiti prirode, propisano je da se ocjena prihvatljivosti  zahvata, provodi u okviru pripreme namjeravanog zahvata, prije izdavanja lokacijske dozvole ili izdavanja drugog potrebnog odobrenja za provedbu zahvata.
Člankom 29.  stavak 2. Zakona o zaštiti prirode, propisano je da upravno tijelo provodi prethodnu ocjenu za zahvate za koje tijelo područne (regionalne) samouprave nadležno za poslove zaštite okoliša,  provodi postupak procjene utjecaja na okoliš ili postupak ocjene o potrebi procjene utjecaja na okoliš prema posebnom propisu iz područja zaštite okoliša, zatim za zahvate koji mogu imati značajan negativan utjecaj na ciljeve očuvanja i cjelovitost područja ekološke mreže, osim za zahvate iz stavka 1. istog članka.

Člankom 30. stavak 6. Zakona o zaštiti prirode, propisano je da rješenje iz stavaka 4. i 5. ovog članka sadrži podatke o zahvatu, podatke o ekološkoj mreži i obrazloženje razloga na temelju kojih je isključena mogućnost značajnih negativnih utjecaja zahvata na ciljeve očuvanja i cjelovitost područja ekološke mreže ili obrazloženje razloga  na temelju kojih je utvrđena obveza provedbe Glavne ocjene.

U skladu sa odredbama stavaka 1. i 2. članka 44.  Zakona o zaštiti prirode, ovo Rješenje se dostavlja Ministarstvu gospodarstva i održivog razvoja i Inspekciji zaštite prirode. 

Uputa o pravnom lijeku

Protiv ovog Rješenja može se izjaviti žalba Ministarstvu gospodarstva i održivog razvoja, Zagreb, Radnička cesta 80, u roku od 15 dana od dana primitka Rješenja.

Žalba se predaje Upravnom odjelu za graditeljstvo, infrastrukturu i zaštitu okoliša Brodsko-posavske županije, neposredno u pisanom obliku, usmeno u zapisnik, ili se šalje poštom, odnosno dostavlja elektronički. 

                                                                             Viša savjetnica za zaštitu prirode i okoliša  
                                                                                         Ljiljana Curić, dipl.ing.

Dostaviti:

1. HEP ODS d.o.o., Elektra Slavonski Brod, Petra Krešimira IV. br. 11, 35000 Slavonski Brod

2. Ministarstvo gospodarstva i održivog razvoja, putem: pisarnica@mingor.hr; marija.petras@mingor.hr 

3. Državni inspektorat, Sektor zaštite prirode, Šubićeva 29,  10000 Zagreb

4.  - u spis predmeta

